हनुमानगंज (इलाहाबाद)। बोर्ड परीक्षा के पहले दिन पहली पाली में ही सरायइनायत इलाके में ककरा दुबावल स्थित परीक्षा केंद्र में गुंडई की हद हो गई। तमंचा लेकर तीन बदमाश परीक्षा केंद्र में जबरन घुसे और विरोध पर प्रधानाचार्य, शिक्षकों, चपरासी के साथ ही सिपाहियों को भी धमकाया। छात्रों पर फब्तियां कसीं। एक छात्र से परचा छीनकर स्कूल के बाहर फेंक दिया। सिपाहियों से खबर पाकर पहुंचे थानाध्यक्ष सरायइनायत पर भी पथराव कर दिया। इतनी गुंडई के बावजूद पुलिस बदमाशों को पकड़ नहीं सकी। आलम यह कि दूसरी पाली की परीक्षा के दौरान भी यही गुंडे स्कूल के बाहर दिखे।